שמות פרטיים יהודיים בישראל

בשנותיה הראשונות של מדינת ישראל, התאפיינו שמות פרטיים יהודיים בישראל בעיקר בשמות תנ"כיים. בקרב בנות, היו נפוצים גם שמות של בנים עם תוספת של הסיומת עם האות ה'. מסוף המאה ה-19 ואילך, מעמדו של המקרא התבסס מאוד בתרבות העברית, ולצד שמות האבות, האמהות וגיבורי המקרא נכנסו גם שמות של דמויות נוספות מהמקרא, רבים מהשמות התנ"כיים היו בשימוש בגולה, אך הרצון היה להתרחק מהגולה, וכך פנו למאגר שמות תנ"כיים שלא היו מקובלים בגולה, כמו שמות השבטים - גד, דן; שמות של שופטים, כגון אהוד; שמות של מלכים אחרי הפילוג, כמו שאול, אסא, עומרי ושמות כמו איתמר. שמות שנלקחו ממאגר השמות בגולה זכו בישראל לכינוי או קיצור כדי להתרחק מן השמות הנפוצים בגולה - מושיק, יקי ואבי. בשל מחסור בשפה העברית בשמות לבנות, החלו לגייס שמות ממקורות שונים.

בשנות ה-50 למשל, יחסי ישראל–צרפת היו הדוקים ולכן השם "אורלי" נהיה נפוץ. ובתקופה מסוימת פורסם הספר 'האלה ענת', ובנות רבות בארץ נקראו 'ענת', אף שמדובר באלה כנענית. 

שנות ה-60 התאפיינו בשמות ישראלים קצרים, ובשנים הללו התעצם מימד הילידות הארצישראלית והגבורה, והשמות מבטאים את החי, הצומח והדומם בארץ ישראל. באותה תקופה התחזקה גם השפה העברית, וכשם שהמציאו מילים לחיי היומיום, כך גם נולדו שמות ששיקפו את התפתחות השפה ובין השמות הפופולריים היו "אמיר" ו"אלון", "שי" ו"דרור", "ורד", "סיגל", "לימור" ו"טליה". 

שנות ה-60 וה-70 התאפיינו בשתי קבוצות המבטאות שתי מגמות מנוגדות בחברה הישראלית: מחד, שמות 'חזקים' עם קונוטציה של עוצמה, אופייניים למדינה חדשה הגאה בכוחה, כמו "עוז", "אייל", "ברק", "כפיר" וכדומה. המגמה השנייה הושפעה מהתנועה העולמית של שנות ה-60 שדגלה בהתקרבות לטבע, הסתייגות ממלחמה ותקווה לעתיד טוב יותר, עם שמות כמו "גיל", "רון", "נועם", "גבע", "אורה", "גילה" ו"תקוה".

שנות ה-80 התאפיינו בשמות בינלאומיים דוגמת מ"שון" ו"תום", ועד "שרון", "בן" ו"אדם", סוציולוגים טענו שמגמה זו נבעה מהתקרבות ישראל אל העולם, בעקבות ספיר קופמן, מלכת היופי 1984, השם ספיר נהיה אחד השמות הנפוצים לבנות בישראל (כך גם בשנות ה-2000 בעקבות פריצתה של השחקנית אגם רודברג אגם נהייה שם נפוץ לבנות).

בשנות ה-90 התאפיינו שמות בשאיפתם להישמע מקוריים, כגון "משי", "יהלי", "ליאם" ו"תאי".

השמות הנפוצים בישראל לפי הלשכה המרכזית לסטטיסטיקה

1940 
בנות: רחל, אסתר, שרה, מרים, שושנה, חנה 
בנים: יוסף, יעקב, משה, אברהם, דוד, יצחק

שמות נוספים
בנות: דליה, נורית, דורית, עפרה, עדנה, נחמה 
בנים: יגאל, אמנון, אילן, יורם, בן

1950
בנות: רחל, שרה, מרים, שושנה, חנה 
בנים: דוד, יוסף, משה, יעקב, אברהם, יצחק

שמות נוספים
בנות: כרמלה, רונית, ליאורה, אורנה, אורלי, איריס, איילה, סמדר 
בנים: דורון, עופר, רון, רוני, אייל, אלי

1960
בנות: רחל, אסתר, מרים, שרה, אילנה 
בנים: דוד, יוסף, אברהם, משה, יעקב, יצחק

שמות נוספים
בנות: דפנה, ורד, אסנת, סיגל, גלית, סיגלית, מירב, לימור, רויטל, שרית, שרון, טלי, טל, יפעת
בנים: גיל, ירון, רונן, אמיר, אלון, ארז, שי, דרור, גיא, ניר

1970 
בנות: מיכל, ענת, מירב, שרון, סיגל, לימור
בנים: דוד, יוסף, משה, אברהם, יצחק, יעקב

שמות נוספים
בנות: קרן (מקום ראשון בשנת 1975), שרונה, דנה, ענבל, עדי, יפית, כרמית, שירה, מורן, ימית
בנים: יניב (מקום ראשון בשנת 1975), שי, אורן, כפיר, עמית, רועי, גלעד, אלעד, איתי

1980
בנות: מיטל, מיכל, קרן, יעל, ליאת, מור
בנים: דוד, רועי, משה, יעקב, שי, יניב

שמות נוספים
בנות: אלינור, אורטל, ליטל, מאיה, סיון, תהילה, עינב, נטלי, שירן, רותם, נטע, מור, שני, גל, קארין 
בנים: עידן, עידו, עומר, נדב, עומרי, חן, תום

1990
בנות: מור, שני, עדי, רחל, חן 
בנים: דניאל, דוד, משה, יוסף, אברהם, אור

שמות נוספים
בנות: בר, רוני, מור, גל, יובל, סתיו 
בנים: בר, גל, חן

2000
בנות: נועה, שירה, עדי, עדן, שרה
בנים: דניאל, דוד, יוסף, משה, אברהם, רועי

2010
 בנות: נועה, תמר, מאיה, שירה, טליה, שרה 
 בנים: דוד, נועם, אורי, יוסף, איתי, משה

שמות נוספים
 בנות: יעל, הילה, מיכל, מרים, חנה, עדי, אסתר, אלה, רחל
 בנים: אריאל, דניאל, אברהם, ישראל, יהונתן, עידו

2020 
 בנות: נועה, תמר, שירה, מאיה, יעל 
 בנים: נועם, אורי, איתי, דוד, יוסף

שמות נוספים 
 בנות: טליה, אביגיל, שרה, איילה, חנה 
 בנים: אריאל, דניאל, יהונתן, איתן, משה

קישורים חיצוניים
 מהם השמות הכי פופולריים לילדים בישראל
 השמות הנפוצים
 קריאת שמות בישראל בעת החדשה
 

יהדות בישראל